Netîceya kombîyayîşê şarê Şawrê, Zînî Wertê, dewa Pilingan, Herêma Raperînî û pêro dewanê Zînî Werte de çend birî gêrîyayî û sey eşkerayîyêke pêşkêşê PDKyî kerdî.
Nameyê roniştoxanê herême ser o Kosret Xidirî eşkerayîye wende: ''Waştiş û nêrazîbîyayîşê şarî ser o kombîyayîşê 19ê menge de vînayîşê şarî ameyî girewtene û şarî qenaat kerd ke estbîyayîşê pêro hêzan ê xerîban bîyî sebebê qesawetan û îhtîmalê şerê zereyî.''
Eşkerayîye de şarê herême çend waştişê xo pêşkêşê hêzan ê çekdaran ê PDKyî kerdî. Waştişê şarî wina yê:
-Ganî pêro hêzê çekdarî Zînî Wertê ra xo apey biancê û wextêkê kilmî de rewşa herême sey verê vîrusê Korona biba.
-Eke madeya yewine nêra caardene, roniştoxê herême do nêrazîbîyayîşê xo bimojnê û nê hezanê çekdaran mecbûr bikerê ke herême ra xo biancê.
Şarê herême nê tewirî bingeyê haştîya komelî û pawitişê herêmî ser o mojneno. Şarê herême pê  tehlukeyê pêkerdişanê leşkerî û komployanê îstîxbaratî hayîdar o.
